cyanic-selkie/wikianc huggingface dataset:
நீலப் பையன்
வரலாறு
இந்த ஓவியத்தால் தூண்டப்பட்ட செருமன் திரைப்படத் தயாரிப்பாளர் பிரெட்ரிக் வில்லியம் முர்னோ (Friedrich Wilhelm Murnau) தனது முதல் படத்தை Knabe in Blau (நீல உடைப் பையன்) என்ற பெயரில் தயாரித்தார். இது பின்னர் அமெரிக்கத் தொடர்வண்டிப்பாதை முன்னோடியான என்றி எட்வார்ட்சு அன்டிங்டன் என்பவருக்கு $728,800 (£182,200) விலைக்கு விற்கப்பட்டது. இது பிரித்தானியாவில் எதிப்பலையை உருவாக்கியது. இதுவே அக்காலத்தில் ஓவியம் ஒன்றுக்குக் கிடைத்த ஆகக் கூடிய விலை எனச் சொல்லப்படுகிறது. ஆனால், 1921 நவம்பர் 11 ஆம் தேதியிட்ட "நியூயார்க் டைம்சு" செய்தித் தாளின்படி வாங்கிய விலை $640,000 ஆகும் இது, 2014 ஆம் ஆண்டு மதிப்பில் 8.5 மில்லியன் அமெரிக்க டாலருக்குச் சமம். 1922 இல் இது கலிபோர்னியாவுக்குச் செல்லுமுன், இவ்வோவியம் தேசியக் காட்சியகத்தில் காட்சிக்கு வைக்கப்பட்டிருந்தபோது 90,000 பேர்கள் இதனைப் பார்வையிட்டனர். காட்சிக் கூடத்தின் பணிப்பாளர் சார்லசு ஓம்சு (Charles Holmes) இவ்வோவியத்துக்குப் பிரியாவிடை அளிக்கும் வகையில் அதன் பின் பக்கத்தில் "Au Revoir" (மீண்டும் சந்திப்போம்) என எழுதி, "C.H." எனக் கையொப்பம் இட்டுள்ளார்.
இந்த ஓவியத்தால் "பாப்" இசைக் கலைஞர் ராபர்ட் ரவுசன்பர்க் ஓவியத்தின்பால் கவரப்பட்டார். "நீலப் பையன்" ஓவியம் பெரும்பாலும், அன்டிங்டன் நூலகத்தில் அதற்கு முன்னால் வைக்கப்பட்டுள்ள தாமசு லாரன்சின் "பிங்கி" என்னும் ஓவியத்துடன் இணையாகப் பார்க்கப்படுகின்றது.
மேற்கோள்கள்
பகுப்பு:ஓவியங்கள்
சலீம் அலி ஏரி
சலிம் அலி ஏரி (Salim Ali Lake, மராத்தி:पक्षीमित्र सलीम आली सरोवर) என்பது, இந்திய தில்லி நுழைவாயிலின் அருகில் மற்றும், அவுரங்காபாத், இமாயத் பாக்கிற்கு எதிரில் அமைந்துள்ள ஏரி ஆகும். இது நகரின் வடக்கு பகுதியில் அமைந்துள்ளது. இந்த ஏரி முகலாயர் காலத்தில் கிசிரி தலாப் எனப்பட்டது. மேலும் உலகப்புகழ் பெற்ற இந்திய பறவையியல் வல்லுநரும், மற்றும் இயற்கையியல் அறிஞரருமான சலீம் அலி என்பவர் பெயரால் அழைக்கப்படும் இந்த ஏரி, அப்பிரதேச அவுரங்காபாத் ஆணையாளர் பிரிவின் அலுவலகம் அருகில் அமைந்துள்ளது குறிப்பிடத்தக்கது.
இந்த ஏரியினை அவுரங்கசீப் தனது அரண்மனையின் எதிர்புறம் அமைக்குமாறு கட்டளையிட்டார். இந்த மறுசீரமைக்கப்பட்ட பகுதிதான் பிற்காலத்தில் முகலாயர் தோட்டமாகவும் அழைக்கப்பட்டது (தற்போது இமாயத் பாக் என வழங்கப்படுகிறது).
முகலாய காலம்
அவுரங்கசீப்பின் காலத்தில், ஒரு பெரிய சதுப்பு நிலம் இருந்தது அது பேகும்புரா மற்றும் மக்பரா பகுதியின் வடக்கு பகுதி வரை நீட்டிக்கப்பட்டது. தற்போது உள்ள சலிம் அலி ஏரி. இது சுகாதாரமான நிலையில் இல்லை ஆசீப்பின் அவைகளில் ஒன்றாகவும் இருந்தது. தற்போது டெல்லி நீதிமன்றம் அமைந்துள்ள இடம் போக மீதமுள்ள இடம் தில்லி வாயிலுக்கு அப்பால் உள்ள பல வகையான மரங்கள், பழங்கள் கொண்ட கிஹிசிரி தலாய் ஆகும்.
alt=அவுரங்கசீப்|thumb|அவுரங்கசீப் மற்ற சிறிய தொட்டி கன்வல் அல்லது லோட்டி தலாவ் (கிலா-இ-ஆர்க் மற்றும் பேகம்பூராவிற்கு இடையிலான இன்றைய ஆம் காஸ் மைதானத்திற்கு அருகே) அமைந்துள்ளது. ஒரு வசந்தகாலத்தில் அவுரங்கசீப்பின் அரண்மனை மற்றும் மெக்கா நுழைவாயில் வெள்ளம் அடைந்ததிலிருந்து நகரத்தை காப்பாற்றுவதற்காக இசைக்குழு அழிக்கப்பட்டது.
தற்போதைய காலம்
சலிம் அலி தலாப் தற்போது ஒரு பறவைகள் சரணாலயமாக அறியப்படுகிறது. இதனை சுற்றியுள்ள ஏரியின் அமைப்பு புலம் பெயர்ந்து முட்டைகள் இட்டு இனப்பெருக்கம் செய்ய வரும் பல வகையான் பறவைகளைக் காண ஏதுவாக அமைந்துள்ளது. அங்குள்ள தோட்டத்தை தற்போது அவுரங்காபாத் நகராட்சி நிர்வாகம் பராமரித்து வருகிறது.பனி மற்றும் மழைக்காலங்களில் ஏரியில் நீர் நிரம்பி காணப்படும் காலங்களில் படகுசவாரிகளும் அனுமதிக்கப்படுகின்றது.
பல்லுயிர்
சலிம் அலி ஏரி மற்றும் அதன் சுற்றுப்புறமானது அரிதான மற்றும் வளமான பல்லுயிர் வனப்பகுதி ஆகும். இதில் 16 மர வகைகளும், 11 புதர் வகைகளும், 8 ஏறுமுண்டுகளும், 32 புல்வெளிகு தாவர மூலிகைகளும், 10 வகை பாசிகள், 12 நீர்வாழ் மூலிகைகள், 16 நீர்வாழ் பூச்சிகள், மொல்லுக்களும் ஒன்பது வகை மீன், 15 வகை ஊர்வன, ஏழு வகை பாலூட்டிகள் மற்றும்  102 வகையான பூச்சிகள் உள்ளன. நகரில் உள்ள சுற்றுச்சூழல் ஆர்வலர்கள் மற்றும் பறவை நிபுணர்கள் மேற்கொண்ட முயற்சியால் வரலாற்று முக்கியத்துவம் வாய்ந்த இந்த ஏரியை பொது மக்களின் பார்வைக்கு தடைவிதித்து இதனை  ஒரு பாதுகாக்கப்பட்ட பல்லுயிர் வனப்பகுதியாக அறிவிக்கப்பட்டு பாதுகாக்கப்படுகிறது.
மேற்கோள்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:மகாராட்டிராவின் ஏரிகள் பகுப்பு:இந்திய ஏரிகள்
ஆல்ட்காயின்
ஆல்ட்காயின் (Altcoin) என்பது பிட்காயின், தவிர உள்ள அனைத்து எண்ணிம நாணயங்களுக்கும் பொதுவாக வழங்கும் பெயர். பிட்காயின் அல்லாத நாணயங்கள், ஆங்கிலத்தில் ஆல்டர்நேட்டிவ் காயின் என்று வழங்குவர், அதன் சுருக்கமே ஆல்ட்காயின் ஆகும். பொதுவான பண்புகள் பிட்காயினை ஒத்து இருக்கும்; சில பண்புகள் வேறுபடும். மூல நிரல்கள் சில நேரங்களில் பிட்காயினுடையதாகவோ அல்லது சுயமாக உருவாக்கப்பட்டதாகவோ இருக்கும்.
எடுத்துக்காட்டுகள்
ஈத்தரீயம், லைட்காயின், மோனேரோ, ரிப்பிள், ஈத்தரீயம் க்ளாசிக் உள்ளிட்டவை பிரபலமான ஆல்ட்காயின்கள் ஆகும்.
உசாத்துணை
பகுப்பு:எண்ணிம நாணயம்
நாள்மீன் பல்கோணி
நாள்மீன் பல்கோணி என்பது, குவிவில் பல்கோணி வகையைச் சார்ந்த பல்கோணி ஆகும். இது, ஒரு வட்டத்தின் பரிதியில் ஒழுங்கான இடைவெளிகளில் அமைந்த குறித்த எண்ணிக்கையான (p) புள்ளிகளை குறித்த எண்ணிக்கை (q) இடைவெளிகளுக்கு அப்பால் அமைந்த பிற புள்ளிகளுடன் கோடுகளின் மூலம் இணைப்பதனால் உருவாகும் வடிவம் ஆகும். இப்பல்கோணிகளை {p/q} என்னும் குறியீட்டால் குறிப்பது வழக்கு. இங்கே p, q என்பன நேர் முழு எண்கள். p நாள்மீன் பல்கோணியின் கூர் அல்லது மூலைகளின் எண்ணிக்கையைக் குறிக்கிறது. q அப்பல்கோணியின் அடர்த்தி எனப்படுகிறது.
சொற்பிறப்பு
வடிவவியலில் இது ஒரு பல்கோணி வகையைச் சேர்ந்த வடிவமாதலாலும், நாள்மீனின் வடிவத்தை ஒத்திருப்பதாலும் இதற்கு நாள்மீன் பல்கோணி என்ற பெயர் ஏற்பட்டது. இக்கருத்துரு கிரேக்க மூலத்திலிருந்து உருவான "star polygon" என்னும் ஆங்கிலச் சொல்லின் தமிழாக்கமும் ஆகும். நாள்மீன் பல்கோணிகள் பல்வேறு எண்ணிக்கையில் முனைகளைக் கொண்டனவாக அமைவதால், அந்த எண்ணிக்கையை அடிப்படையாகக் கொண்ட பெயர்களால் அவை அழைக்கப்படுகின்றன. ஐந்து முனைகளையுடையது ஐம்முனை நாள்மீன் பல்கோணி எனப்படும். இவ்வாறே, எழுமுனை நாள்மீன் பல்கோணி, எண்முனை நாள்மீன் பல்கோணி, ஒன்பதுமுனை நாள்மீன் பல்கோணி என்று பெயர்கள் வழங்குகின்றன.
ஒழுங்கான நாள்மீன் பல்கோணி
வடிவவியலில், ஒரு "ஒழுங்கான நாள்மீன் பல்கோணி" என்பது, தன்னுள் வெட்டிக்கொள்கின்ற சமபக்க, சமகோண பல்கோணி ஆகும். இது எளிமையானதும் ஒழுங்கானதுமான குறித்த எண்ணிக்கைப் பக்கங்களைக் கொண்ட பல்கோணியின் உச்சியொன்றை அதற்கு அடுத்ததாக அல்லாத இன்னொரு உச்சியுடன் தொடர்ச்சியாகத் தொடங்கிய உச்சிக்கு மீண்டும் வரும்வரை இணைப்பதன் மூலம் பெறப்படுகின்றது. எடுத்துக்காட்டாக, ஒரு ஒழுங்கான ஐங்கோணி ஒன்றில், ஒரு உச்சியை அதிலிருந்து மூன்றாவது உச்சியுடனும், மூன்றாவது உச்சியை ஐந்தாவது உச்சியுடனும், ஐந்தாவது உச்சியை இரண்டாவது உச்சியுடனும், இரண்டாவது உச்சியை நான்காவது உச்சியுடனும், நான்காவது உச்சியைத் தொடங்கிய இடமான முதலாவது உச்சியுடனும் இணைக்கும்போது ஐம்முனை நாள்மீன் பல்கோணி பெறப்படும். இத்தகைய நாள்மீன் பல்கோணி ஒன்றின் குறியீடு முன்னர் குறிப்பிட்டதுபோல் {p/q} என இருக்கும். இது {p/p-q} என்பதற்குச் சமனானது. p உம் q உம் சார்பகா எண்களாக இருக்கும்போது ஒழுங்கான நாள்மீன் பல்கோணி பெறப்படும். ஒரு ஒழுங்கான குவிந்த பல்கோணியை நாள்மீனாக்கும் போதும் ஒழுங்கான நாள்மீன் பல்கோணி பெறப்படும். தாமசு பிராட்வார்டைன் என்பவரே ஒழுங்கான நாள்மீன் பல்கோணிகள் பற்றி முதன்முதலில் ஆய்வு செய்தவர் ஆவார்.
நாள்மீன் வடிவங்கள்
பக்கங்களின் எண்ணிக்கை n, m இனால் வகுக்கப்படலாம் ஆயின், பெறப்படும் நாள்மீன் பல்கோணி n/m பக்கங்களைக் கொண்டதாக இருக்கும். இவ்வாறு பெறப்படும் n/m பல்கோணியை தொடக்கப் பல்கோணியில் உள்ள அடுத்தடுத்த புள்ளிக்கு n/m - 1 எண்ணிக்கை வரும்வரை சுழற்றி எல்லாவற்றையும் ஒன்று சேர்க்கும்போது புதிய வடிவம் பெறப்படும். n/m = 2 ஆக இருக்கும்போது, n/2 எண்ணிக்கையான நேர்கோடுகள் பெறப்படும். இதைச் சிதைந்த நாள்மீன் பல்கோணி என்பர்.
n உம் m உம் பொதுக் காரணியைக் கொண்டிருக்கும்போது குறைந்த எண்ணிக்கைப் பக்கங்களுடன் கூடிய நாள்மீன் பல்கோணி கிடைக்கும். இதன் சுழற்றிய வடிவங்களை ஒன்றிணைக்க முடியும். இவ்வடிவங்கள் "நாள்மீன் வடிவங்கள்", "முறையற்ற நாள்மீன் பல்கோணிகள்" அல்லது "கூட்டுப் பல்கோணிகள்" எனப்படும். இவ்வாறான பல்கோணிகளுக்கும் {n/m} என்னும் குறியீட்டைப் பயன்படுத்துவது உண்டு. ஆனாலும் குரூன்போன் (1994) போன்றோர் k{n} என்னும் குறியீடு கூடுதல் சரியாக இருக்கும் என்கின்றனர். இதில் பொதுவாக k = m.
கூட்டுப் பல்கோணிகளின் குறியீடு தொடர்பில் மேலும் சில சிக்கல்கள் உள்ளன. எடுத்துக்காட்டாக, ஐம்முனை நாள்மீன் பல்கோணியின் - யால் சுழற்றப்பட்ட வடிவங்களின் கூட்டு வடிவத்தைக் குறிப்பிடலாம். இதை {10/4} எனக் குறிப்பிடுவதைவிட k{n/m} என்னும் வடிவில் அமைந்த 2{5/2} எனக் குறிப்பிடுவதே சரியாக இருக்கும்.
வெளியிணைப்புக்கள்
பகுப்பு: பல்கோணிகள்
திபெத்து மீதான மங்கோலியப் படையெடுப்புகள்
திபெத்து மீதான மங்கோலியப் படையெடுப்புகள் பலமுறை நடத்தப்பட்டன. 1206ஆம் ஆண்டு செங்கிஸ் கான் திபெத்து மீது படையெடுக்கத் திட்டமிட்டதாகக் கூறப்படுவதே திபெத்து படையெடுப்பு பற்றிய ஆரம்பகாலத் தகவல் ஆகும். இருந்தும் இது பொருந்தாத ஒன்றாகக் கருதப்படுகிறது. 1240ஆம் ஆண்டின் இராணுவப் படையெடுப்புக்கு முன்னர் மங்கோலியர்கள் மற்றும் திபெத்தியர்களுக்கு இடையே எதிர்பாராத சந்திப்புகள் ஏற்பட்டதாக ஆதாரங்கள் கிடையாது. 1240ஆம் ஆண்டு மங்கோலியத் தளபதி தூர்த தர்கன் தலைமையிலான திபெத்து மீதான படையெடுப்பு தான் முதல் உறுதி செய்யப்பட்ட படையெடுப்பு ஆகும். இதில் 30,000 துருப்புக்கள் பங்கெடுத்தன. 500 பேர் இறந்தனர். பெரிய பேரரசுகளுக்கு எதிராக மங்கோலியர்கள் நடத்திய முழு அளவிலான படையெடுப்புகளை விட இந்தப் படையெடுப்பானது சிறியதாக இருந்தது. இந்தத் தாக்குதலுக்கான காரணங்கள் தெளிவாகத் தெரியவில்லை. திபெத்தியலாளர்கள் மத்தியில் இது இன்றும் விவாதத்திற்குரிய பொருளாக உள்ளது. 1240களின் பிற்பகுதியில் மங்கோலிய இளவரசன் கோதான் சாக்கிய லாமா சாக்கிய பண்டிதரை அழைத்தார். அப்பண்டிதர் மற்ற முதன்மையான திபெத்தியத் தலைவர்களை மங்கோலிய ஆளுமைக்குப் பணியுமாறு வலியுறுத்தினார். திபெத்து மீதான மங்கோலிய ஆட்சி மற்றும், மங்கோலியர்கள் மற்றும் திபெத்தியர்கள் இடையே புரவலர் மற்றும் சமயகுரு உறவுமுறை நிறுவப்பட்டதன் தொடக்கமாக இது பொதுவாகக் கருதப்படுகிறது. இந்த உறவு முறைகள் மங்கோலிய யுவான் அரச மரபைத் தோற்றுவித்த குப்லாய் கானின் ஆட்சியின் கீழும் தொடர்ந்தன. முழு திபெத்து மீதான ஆளுமையையும் சாக்கிய பண்டிதரின் உறவினரான திரோகோன் சோக்யல் பக்பாவுக்கு குப்லாய் கானால் அளிக்கப்பட்டது. இப்பகுதி மீதான யுவான் நிர்வாக ஆட்சியானது 14ஆம் நூற்றாண்டின் நடுப்பகுதி வரை நீடித்தது. இதற்குப் பிறகு யுவான் அரசமரபு சிதைவுற ஆரம்பித்தது.
மேற்கோள்கள்
பகுப்பு:மங்கோலியப் படையெடுப்புகள் பகுப்பு:திபெத்திய வரலாறு
உழபுல வஞ்சி
தமிழ் இலக்கணத்தில் உழபுல வஞ்சி என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போரில் வென்ற தரப்பினர் எதிரி நாட்டின் ஊர்களை எரியூட்டுவது பற்றிக் கூறுவது இத்துறையுள் அடங்கும். ஊர்களை எரியூட்டுவதன் மூலம் பகை நாட்டைத் துன்பத்தில் உழலச் செய்வதால் இது "உழபுல வஞ்சி" என்று பெயர் பெற்றிருக்கலாம்.
இதனை விளக்க, பொருந்தாதாருடைய வளம் பொருந்திய தேசத்தை மிக்க நெருப்பைக்கொண்டு கொழுத்தியது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.
இவற்றையும் பார்க்கவும்
பகுப்பு:வஞ்சித் திணையின் துறைகள்
2,4,6-முப்புரோமோபீனால்
2,4,6-முப்புரோமோபீனால் (2,4,6-Tribromophenol) என்பது C6H3Br3O என்ற மூலக்கூற்று வாய்ப்பாடு கொண்ட பீனாலின் புரோமினேற்ற வழிப்பொருளாகும். பூஞ்சைக் கொல்லியாகவும், மரப்பாதுகாப்புப் பூச்சாகவும், தீத்தணிப்பிகள் தயாரிப்பின் பொழுது இடைநிலைப் பொருளாகவும் இது பயன்படுத்தப்படுகிறது.
பெருங்கடலின் அடிப்பகுதி படிவுகளில், கடல்வாழ் விலங்குகளின் வளர்சிதை மாற்றத்தில் இயற்கையாக 2,4,6-முப்புரோமோபீனால் காணப்படுகிறது என்றாலும் வர்த்தகத்திற்காக தொழிற்சாலைகளில் தயாரிக்கப்படுகிறது. 2001 ஆம் ஆண்டில் ஆண்டுக்கு 2500 டன்கள் சப்பானிலும், உலகளவில் ஆண்டுக்கு 9500 டன்களும் தயாரிக்க திட்டமிடப்பட்டிருந்தது. தனிமநிலை புரோமினுடன் பீனாலைச் சேர்த்து கட்டுப்படுத்தப்பட்ட வினை மூலம் 2,4,6-முப்புரோமோபீனாலைத் தயாரிக்க முடியும் :
பயன்கள்
புரோமினேற்ற இப்பாக்சி பிசின் போன்ற தீத்தணிப்புப் பொருள் தயாரிப்பில், 2,4,6-முப்புரோமோபீனாலை இடைநிலையாகப் பயன்படுத்துவது இதனுடைய முதன்மையான பயனாகும். சோடியம் ஐதராக்சைடுடன் வினைபுரிந்து பூஞ்சைக் கொல்லிகள் மற்றும் மரப்பாதுகாப்புப் பொருள்களாகப் பயன்படும் சோடியம் உப்புகளாகவும் இது உருவாகிறது.
பிசுமத் உப்பு
காயங்களுக்கு மருந்தான செரோபார்மில் செயல்திறன்மிக்க பகுதிப்பொருளாக பிசுமத் உப்பு செயல்படுகிறது.
வளர்சிதை மாற்றம்
நுண்ணுயிரி வளர்சிதை மாற்றத்தில் முப்புரோமோ பீனாலுடன் சேர்க்கப்பட்ட பொருட்கள் சூடுபடுத்தும்போது ஊசிப்போன நாற்றமடிக்கும் 2,4,6-முப்புரோமோவனைசோலை உற்பத்தி செய்கின்றன. பைசர் மற்றும் யான்சன் அண்ட் யான்சன் மருந்தியல் நிறுவனங்கள், 2010 மற்றும் 2011 ஆம் ஆண்டுகளில் காசநோய் சிகிச்சைக்குப் பயன்படும் முப்புரோமோவனைசோல் நெடியுடைய சில பொருட்களைத் தயாரித்தன.
மேற்கோள்கள்
பகுப்பு:பீனால்கள் பகுப்பு:பூஞ்சைக் கொல்லிகள் பகுப்பு:புரோமோ அரீன்கள்
சரீரக உபநிடதம்
சரீரக உபநிடதம் ( Sariraka Upanishad என்பது உபநிடதங்களில் சிறியதாகும். மேலும் இது இராமனால் அனுமனுக்கு உபதேசித்த முக்திகா உபநிடங்களில் 62 இல் பட்டியலிடப்பட்டுள்ளது.) இது சமசுகிருதத்தில் இயற்றப்பட்டுள்ளது. யசுர்வேதத்தைச் சேர்ந்த 32 உபநிடதங்களில் ஒன்றான இது சாமான்யம் (பொது), என வகைப்படுத்தப்பட்டுள்ளது. பல மாய உடலியல் உபநிடதங்களில் இதுவும் ஒன்றாகும்.
மனித உடலுக்கும் மனித ஆன்மாவிற்கும் உள்ள தொடர்பு என்ன, ஒருவர் மற்றவருடன் எங்கே, எப்படி தொடர்பு கொள்கிறார், பிறப்பு மற்றும் இறப்புக்குப் பிறகு ஒவ்வொருவருக்கும் என்ன நடக்கிறது என்பதை கர்ப்ப உபநிடதத்துடன் சேர்த்து இது கவனம் செலுத்துகிறது. இந்தக் கேள்விகள் மற்றும் பல்வேறு கோட்பாடுகள் இந்து மதத்தின் ஆரம்பகால உபநிடதங்களில் குறிப்பிடப்பட்டுள்ளன. கோட்பாடுகள் உருவாகின்றன. ஆனால் சரீரகம் மற்றும் பிற மாய உடலியல் உபநிடதங்கள் இந்த விவாதத்திற்கு அர்ப்பணிக்கப்பட்டுள்ளன. ஜெர்மனியைச் சேர்ந்த இந்தியவியலாளர் பால் தியூசென் பிற்காலத்தில் நூல்கள் திருத்தப்பட்டதாகவும், அவற்றின் சிதைந்த உள்ளடக்கம் அறியப்பட்ட கையெழுத்துப் பிரதிகள் முழுவதும் சீரற்றதாகவும் உள்ளது என்றும் கூறுகிறார்.
மனித உடல் என்பது பூமி, நீர், காற்று, விண்வெளி மற்றும் ஆற்றல் ( நெருப்பு) ஆகியவற்றின் கலவையாகும் என்று உரை வலியுறுத்துகிறது. மேலும் ஜீவாத்மா, பரமாத்மா. இவற்றிலிருந்து மனித உணர்வு உறுப்புகள் எவ்வாறு உருவாகின்றன என்றும், மனிதனின் விருப்பம், சந்தேகம், நினைவாற்றல், புத்தி, பேச்சு, கோபம், பயம், மாயை, நன்னடத்தை, இரக்கம், அடக்கம், அகிம்சை, தர்மம் மற்றும் பிற அம்சங்கள் போன்ற வாழ்க்கையின் பிற செயல்பாடுகளை விவரிக்கிறது. பிரகிருதி (எப்போதும் மாறும் இயல்பு) எட்டு பூர்வீக வடிவங்கள், பதினைந்து செயல்பாட்டு மாற்றங்கள், மொத்தம் இருபத்து மூன்று தத்துவங்களைக் கொண்டுள்ளது.
கட்டமைப்பு
உரை ஒரே ஒரு அத்தியாயத்தைக் கொண்டுள்ள. இது மனித உடலியல் கோட்பாட்டை முன்வைக்கும் நீண்ட உரைநடை முன்னுரையுடன் தொடங்குகிறது. அதைத் தொடர்ந்து எட்டு வசனங்கள் இடம் பெற்றுள்ளன. வசனங்கள் 1 முதல் 4, அதே போல் 6 முதல் 7தாகவும் உள்ளது. மேலும், குணங்கள் மற்றும் நான்கு உணர்வு நிலைகளின் கோட்பாட்டை முன்வைக்கிறது. கடைசி வசனம் புருசனே உயர்ந்தவன் என்று கூறுகிறது.
மேலும் படிக்க
பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
மாங்காட்டுச்சேரி ஊராட்சி
மாங்காட்டுச்சேரி ஊராட்சி (Mangattucheri Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள நெமிலி வட்டாரத்தில் அமைந்துள்ளது. இந்த ஊராட்சி, அரக்கோணம் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3070 ஆகும். இவர்களில் பெண்கள் 1511 பேரும் ஆண்கள் 1559 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
துரோணாச்சார்யா விருது
துரோணாச்சார்யா விருது (Dronacharya Award) 1985ஆம் ஆண்டு இந்திய அரசினால் தேசிய அளவில் விளையாட்டுத் துறைகளில் வீரர்களின் முழு விளையாட்டுத் திறனை வெளிக்கொணரும் சிறந்த விளையாட்டு பயிற்றுனர்களுக்கு அங்கீகாரம் வழங்கும் வகையில் நிறுவப்பட்டது. இவ்விருது பெற்றவருக்கு தொன்மவியலில் போர்க்கலைகளில் கற்று தேர்ந்து சிறப்பான ஆசானாக கருதப்படும் துரோணரின் வெண்கலச்சிலையோடு, இந்திய ரூபாய்கள் 300,000 மற்றும் பாராட்டுச் சுருள் கொடுக்கப்படுகிறது.
வெளியிணைப்புகள்
பகுப்பு:இந்திய விளையாட்டு விருதுகள் பகுப்பு:இந்தியாவின் உயரிய விருதுகள் பகுப்பு:பரிசுகளும் விருதுகளும் பகுப்பு:இளைஞர் நலம் மற்றும் விளையாட்டு அமைச்சகம்
பொன்னடியான்
பொன்னடியான் (Ponnadiyan) என்பவர் தமிழ்க் கவிஞராவார். கவிஞர் பாரதிதாசனின் மாணவராகவும் உதவியாளராகவும் இருந்தவர். பாரதியார், பாரதிதாசன் ஆகிய இருவரையும் வழிகாட்டிகளாகக் கொண்டவர். "முல்லைச்சரம்" என்னும் இதழின் ஆசிரியர். பாரதிதாசன் தொடங்கிய தமிழ்க்கவிஞர் மன்றத்தை ஐம்பத்தைந்து ஆண்டுகளாக நடத்தி வருகிறார். திரைப்படப் பாடல்களும் இவர் எழுதியுள்ளார். எங்கிட்ட மோதாதே, போடா போடா புண்ணாக்கு, குயில்பாட்டு வந்ததென்ன இளமானே போன்றவை சில எடுத்துக்காட்டுகள் ஆகும்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ்க் கவிஞர்கள் பகுப்பு:தமிழகக் கவிஞர்கள் பகுப்பு:திரைப்படப் பாடலாசிரியர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள்
குடுமியான்குப்பம் ஊராட்சி
குடுமியான்குப்பம் ஊராட்சி (Kudumiyankuppam Gram Panchayat), தமிழ்நாட்டின் கடலூர் மாவட்டத்தில் உள்ள பண்ருட்டி வட்டாரத்தில் அமைந்துள்ளது. இந்த ஊராட்சி, பண்ருட்டி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1843 ஆகும். இவர்களில் பெண்கள் 899 பேரும் ஆண்கள் 944 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கர்ணசுவர்ணா
கர்ணசுபர்ணா (Karnasubarna) அல்லது கர்ணசுவர்ணா (பொருள்: கர்ணனால் அழகாக நிர்மாணிக்கப்பட்டது) என்பது 7 ஆம் நூற்றாண்டில் ஆட்சி செய்த பண்டைய வங்காளத்தின் கௌடப் பேரரசின் முதல் மன்னனான சசாங்கன் ஆட்சிகாலத்தில் தலைநகராக இருந்தது. சசாங்கனின் மரணத்திற்குப் பிறகு, காமரூப மன்னனான பாஸ்கரவர்மனிடம் ஒரு குறுகிய காலம் இது இருந்திருக்கலாம். இது அவனது நிதான்பூர் செப்புத் தகடு மூலம் தெளிவாகிறது. ஜெயநாகனின் வாப்ப கோசாவத செப்புத் தகட்டின்படி 7 ஆம் நூற்றாண்டின் நடுப்பகுதியில், இது ஜெயநாகனின் தலைநகராக இருந்தது. கர்ணசுவர்ணாவின் இடிபாடுகள் இந்திய மாநிலமான மேற்கு வங்காளத்தில் தற்போதைய முர்சிதாபாத் மாவட்டத்தில் கன்சோனாவில் அமைந்துள்ளன. இது முர்சிதாபாத் மாவட்டத்தின் தலைமையகமான பெர்காம்பூருக்கு தென்மேற்கே 9.6 கிலோமீட்டர் (6.0 மைல்) தொலைவில் உள்ளது.
பாண்டவர்களின் தாயான குந்திக்கு முதன்முதலில் பிறந்த மகனான கர்ணனுக்கு கௌரவ இளவரசன் துரியோதனன் வழங்கிய அங்க இராச்சியத்தின் தலைநகராக இது இருந்ததாக ஒரு புராணக்கதை இருக்கிறது.
போக்குவரத்து
கிழக்கு ரயில்வேயின் பர்கர்வா-அசிம்கஞ்ச்-கட்வா சுழற்சியில் கர்ணசுபர்ணா தொடருந்து நிலையம் (முன்பு சிரூட்டி என்று அழைக்கப்பட்டது) அமைந்துள்ளது. சில பயணிகள் தொடருந்துகளும், விரைவு தொடருந்துகளும் இந்நிலையத்தைக் கடந்து செல்கின்றன. இங்கிருந்து மாவட்டத் தலைமையகம் பகாரம்பூருக்கு பேருந்துச் சேவைகள் உள்ளன.
இராசபரிதங்கத்தில் அகழ்வாராய்ச்சி
பிரபல சீனப் பயணி சுவான்சாங் தனது பயணக் குறிப்புகளில் கர்ணசுவர்ணாவுக்கு அருகிலுள்ள வச்சிரயான பௌத்தர்களின் கற்றல் மையமான உலோ-தோ-மோ-சி (இரக்தாமிரித்திகா) மகாவிகாரையைப் பற்றி குறிப்பிட்டுள்ளார். இது இராசபரிதங்கம் என்ற இடத்துடன் அடையாளம் காணப்பட்டுள்ளது. இராசபரிதங்கத்தின் தொல்லியல் தளம் பாகீரதி ஆற்றங்கரையிலுள்ள கர்ணசுவர்ணா தொடருந்து நிலையத்திலிருந்து சுமார் 2.4 கி.மீ தூரத்தில் உள்ளது. தொல்லியலாளர் எஸ். ஆர். தாசு என்பவரின் வழிகாட்டுதலின் பேரில் 1962ஆம் ஆண்டில் கொல்கத்தா பல்கலைக்கழகத் தொல்லியல் துறையைச் சேர்ந்த ஒரு குழு இந்த தளத்தை முதன்முதலில் தோண்டியது.
வெளி இணைப்புகள்
பகுப்பு:Coordinates on Wikidata
தாத்தா முரணிலை
தாத்தா முரணிலை (Grandfather Paradox) என்பது, ஒரு காலப் பயணி காலத்தில் பின்னோக்கி சென்று அவருடைய தாத்தாவின் திருமணத்திற்கு முன்பாகவே தாத்தாவைக் கொலைசெய்ய முயற்சித்தல் என்ற அனுமான சூழ்நிலையாகும். அவர் அவ்வாறு செய்தால், அவருடைய தந்தை பிறந்திருக்க முடியாது, அத்துடன் காலப் பயணியும் பிறந்திருக்க முடியாது, இது போன்ற நிகழ்வில் காலப் பயணியானவர் காலத்தில் பின்னோக்கி சென்று அவருடைய தாத்தாவைக் கொன்றுவிட முடியாது.
விளக்கம்
ஒருவர் காலத்தில் பின்னோக்கி சென்றால்; காலப் பயணி சில விஷயங்களை மாற்றிவிட்டால் என்பதை, முரணிலைகள் பின்தொடரும் என்ற கருத்தாக்கம், காலம் குறித்த தத்துவார்த்த விவாதத்தில் முன்வைக்கப்படுகின்ற ஒன்றாகும். இதனுடைய சிறந்த உதாரணங்களாக ’தாத்தா முரணிலை’யும் ’சுயசிசுக்கொலை’ (ஆட்டோஇன்ஃபேங்கிசைட்)) என்ற கருத்தாக்கமும் இருக்கின்றன.
தாத்தா முரணிலை என்பது, ஒரு காலப் பயணி காலத்தில் பின்னோக்கி சென்று அவருடைய தாத்தாவின் திருமணத்திற்கு முன்பாகவே, தாத்தாவைக் கொலைசெய்ய முயற்சித்தல் என்ற அனுமான சூழ்நிலையாகும். அவர் அவ்வாறு செய்தால், அவருடைய தந்தை பிறந்திருக்க முடியாது, அத்துடன் காலப் பயணியும் பிறந்திருக்க முடியாது, இதுபோன்ற நிகழ்வில் காலப் பயணியானவர் காலத்தில் பின்னோக்கி சென்று அவருடைய தாத்தாவைக் கொன்றுவிட முடியாது.
சுயசிசுக்கொலையும் இதே முறையில்தான் செயல்படுகிறது. இங்கே பயணியானவர் பின்னோக்கி சென்று தான் ஒரு குழந்தையாக இருக்கும்போதே தன்னைக் கொல்ல முயற்சிக்கிறார். அவர் அப்படிச் செய்ய முடிந்தால், அவரால் பின்னோக்கிச் சென்று தன்னை ஒரு குழந்தையாக தன்னையே கொன்றுகொள்ள முடியாது.
இந்த விவாதம் காலப் பயணத்திற்கு ஒரு முக்கியமான விவாதப்பொருள் ஆகிறது, ஏனென்றால் இந்த முரணிலைகள் காலப் பயணத்தை சாத்தியமற்றதாக்கிவிடுமா என்று கேள்வி எழுப்புகின்றனர். பின்னோக்கிய காலப்பயணம் சாத்தியமாக இருக்கலாம் ஆனால் எந்த வழியிலும் உண்மையில் கடந்தகாலத்தை மாற்றுவதற்கு சாத்தியமற்றதாகிறது என்ற வகையில் வாதிடுவதன் மூலம் சில தத்துவவாதிகள் இந்த முரணிலைகளுக்கு பதிலளித்திருக்கின்றனர், இதே கருத்தாக்கம் இயற்பியலில் நவிகோவ் சுய-சீரான கொள்கை என்பதோடு ஒத்துப்போகிறது.
குறிப்புகள்
பகுப்பு:தோற்றமுரண்கள்
ஜுவாலாமுகி
ஜுவாலாமுகி (Jawalamukhi), இந்தியாவின் இமாசலப் பிரதேச மாநிலத்தின் காங்ரா மாவட்டத்தின் 7 உறுப்பினர்கள் கொண்ட நகராட்சி மன்றமுமாக உள்ளது. இங்கு புகழ் பெற்ற ஜுவாலாமுகி அம்மன் கோயில் உள்ளது. 51 சக்தி பீடங்களில் ஜுவாலாமுகியும் ஒன்றாகவும் மற்றும் நவ சக்தி பீடங்களில் ஒன்றாகவும்  கருதப்படுகிறது.
மக்கள் தொகையில்
2011-ஆம் ஆண்டின் மக்கள் தொகை கணக்கெடுப்பின் படி, ஜுவாலாமுகி நகரத்தின் மொத்த மக்கள் தொகை 5,361 ஆகும். அதில் 2,782 ஆண்கள் ஆகவும்; 2,579  பெண்கள் ஆகவும் உள்ளனர். ஆறு வயதிற்குட்பட்டோர் 559 (10.43%) ஆக உள்ளனர். சராசரி எழுத்தறிவு 92.19% ஆக உள்ளது. அதில் ஆண்களின் எழுத்தறிவு 94.33% ஆகவும்;  பெண்களின் எழுத்தறிவு 89.94%. ஆகவும் உள்ளது. பாலின விகிதம் 1000 ஆண்களுக்கு, 927 பெண்கள் வீதம் உள்ளனர். மொத்த மக்கள் தொகையில் இந்துக்கள் 95.24% ஆகவும்; இசுலாமியர்கள் 3.71% ஆகவும்; சீக்கியர்கள் 0.86% ஆகவும்; பௌத்தர்கள்  0.09% ஆகவும்; சமயம் குறிப்பிடாதவர்கள் 0.09%  ஆகவும் உள்ளனர்.
ஜுவாலாமுகி தேவி கோயில்
காங்ரா நகரத்திலிருந்து 30 கிலோ மீட்டர் தொலைவிலும், தரம்சாலாவிலிருந்து 55 கிலோ மீட்டர் தொலைவிலும், கீழ் இமயமலையில் ஜுவாலாமுகி தேவி கோயில் உள்ளது. இங்குள்ள பாறைகளிலிருந்து நெருப்பு உமிழ்ந்து கொண்டே உள்ளது. இங்கு உமிழும் நெருப்பே ஜுவாலாமுகி தேவியின் உருவமாகவும், கருவறையாகவும் பூசிக்கப்படுகிறது.
விழாக்கள்
ஒவ்வொரு ஆண்டும் செப்டம்பர் – அக்டோபர் மாதங்களிலும் நவராத்திரி விழா சிறப்பாகக் கொண்டாடப்படுகிறது.
வெளி இணைப்புகள்
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும் பகுப்பு:சக்தி பீடங்கள் பகுப்பு:இமாச்சலப் பிரதேசப் புவியியல்
உலகம்பாள்புரம் திருமேனியார் கோயில்
உலகம்பாள்புரம் திருமேனியார் கோயில் தமிழ்நாட்டில் புதுக்கோட்டை மாவட்டம், உலகம்பாள்புரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அருந்ததி (1943 திரைப்படம்)
அருந்ததி 1943 ஆம் ஆண்டு வெளிவந்த தமிழ்த் திரைப்படமாகும். எம். எல். டாண்டனின் இயக்கத்தில் வெளிவந்த இத்திரைப்படத்தில் ஹொன்னப்பா பாகவதர், என். எஸ். கிருஷ்ணன் மற்றும் பலரும் நடித்திருந்தனர்.
கதைச் சுருக்கம்
அருந்ததி முந்தைய பிறப்பில் சண்டிகை (எம். எம். ராதாபாய்) என்ற பெயருடன் வசிட்டரின் (செருகளத்தூர் சாமா) மனைவியாக இருந்து வரும் நாளில், ஒருநாள் வழக்கம்போல் அட்சதை செய்வதை மறந்து சமையல் வேலையில் முனைந்திருந்தாள். வசிட்டர் அட்சதை கேட்டதும் துடித்து அவசரமாக அங்கு தங்கியிருந்த அசுத்த நீரில் அட்சதை தயாரிக்கிறாள். இதையறிந்த வசிட்டர் சண்டிகையை வெறுத்து வெளிக்கிளம்ப, கணவரைப் பிரிந்த வருத்தத்தில் சண்டிகை தற்கொலை செய்து கொள்ள முயன்றாள். அப்போது சிவன் தோன்றி, சண்டிகையை சக்கிலிய குலத்தில் பிறந்து வந்து மீண்டும் வசிட்டரை மணந்து கொள்ளும்படி வரம் கொடுக்கிறார்.
சிவபக்தனான சக்கிலி வீரசாம்பானின் (கே. கே. பெருமாள்) மகளாக சண்டிகை பிறந்து அருந்ததி (யூ. ஆர். ஜீவரத்தினம்) என்ற பெயருடன் வளர்கிறாள். ஒரு நாள் அருந்ததியின் தாய் வாசுகி (பி. எஸ். சிவபாக்கியம்) தன் தம்பிக்கு அருந்ததியை மணம் முடிக்க, வள்ளுவனைக் (காளி என். ரத்தினம்) குறி கேட்கிறாள். அருந்ததியை மூன்று நாள் வீட்டை விட்டு விலக்கிவைத்து பிறகு திருமணம் செய்யும்படி வள்ளுவன் குறி சொல்கிறான். அதன்படி தனிக் குடிசையில் அருந்ததி வைக்கப்படுகிறாள். அந்த மூன்று நாளைக்குள் ஒரு நாள், ஈசுவரஜோதி வழிகாட்ட அருந்ததி, காட்டிலுள்ள ஒரு குடிசைக்கு அழைத்துச் செல்லப்படுகிறாள். கானகக் குடிசையில் தங்கியிருக்கும் அருந்ததிக்கு, சிவன் கனவிற் தோன்றி காலையில் வரும் விருந்தாளியை கணவனாக ஏற்றுக்கொள்ளும்படிச் சொல்லி மறைகிறார். மறுநாள் காலை, சிவன் வசிட்டர் உருவத்தில் வந்து அருந்ததியை உணவு கேட்க, அவள் பரிமாறுகிறாள். "கன்னிப் பெண் கையில் பிச்சை ஏற்பதில்லை" என்று ஈசுவர வசிட்டர் எழுந்து போக, அருந்ததி பின் தொடர்ந்து செல்லுகிறாள். ஈசுவர வசிட்டர் உண்மை வசிட்டரின் ஆச்சிரமத்துள் புகுந்து மறைகிறார். வசிட்டர் சமையல் செய்து கொண்டிருக்க, உள்நுழைந்து பார்த்த அருந்ததி, பிச்சை கேட்க வந்தவர் இவரே தானென்று நினைத்து வசிட்டரை ஈசுவரன் உத்தரவுப்படி தன்னை ஏற்றுக் கொள்ளுமாறு வேண்டுகிறாள். வசிட்டர் பல சோதனைகள் புரிந்து, இறுதியில் மணந்து கொள்கிறார்.
வாஜபேய யாகம் நடைபெறுகிறது. சப்தரிசி பத்தினிகளைக் கண்டு அங்கு வந்திருந்த அக்கினி (ஹொன்னப்ப பாகவதர்) காமுறுகிறான். காமவேட்கையால் தவிக்கும் அக்கினி - தனது மனைவி சுவாகாவிடம் (எம். ஆர். சந்தானலட்சுமி) தனது எண்ணத்தைக் கூற, சுவாகா ஒவ்வொரு ரிசிபத்தினிபோல் வடிவெடுத்துச் சென்று அக்கினியைத் திருப்திப்படுத்துகிறாள். ஆனால் அருந்ததி போல் உருவெடுக்க முடியவில்லை. அதையறிந்த அக்கினி எப்படியும் அருந்ததியை அடைய எண்ணி பூலோகம் வந்து அருந்ததியை சந்தித்து பலாத்காரம் செய்கிறான். இதை நேரில் கண்ட வசிட்டர் அருந்ததியிடம் தப்பிதமாகக் கோபங் கொள்கிறார். அருந்ததி அக்கினி விரும்பி வர்ணித்த தன் கண்களைப் பிடுங்கி அவன் மீது வீசிவிட்டு அவனை சபிக்கிறாள். திரிலோகங்களிலும் அக்கினி மறைகிறது. அருந்ததியும் வசிட்டரால் வெறுக்கப்படுகிறாள். போக்கிடமின்றித் தவிக்கும் அருந்ததி கடைசியில் தற்கொலை செய்து கொள்ள முயன்றபோது, சிவன் தோன்றி "அருந்ததி மகா புனிதவதி" என்பதை நிரூபித்து சப்தரிசி மண்டலத்தில் ஒரு விண்மீனாக விளங்கும்படி திருவருள் செய்கிறார்.
பாடல்கள்
இத்திரைப்படத்தின் பாடல்களை பாபநாசம் சிவன், எஸ். வேல்சாமி கவி ஆகியோர் எழுதியிருந்தனர். எம். டி. பார்த்தசாரதி, எஸ். ராஜேசுவரராவ் ஆகியோர் இசையமைத்திருந்தனர்.
மேற்கோள்கள்
பகுப்பு:1943 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:செருகளத்தூர் சாமா நடித்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
கோனேரிபாளையம் ஊராட்சி
கோனேரிபாளையம் ஊராட்சி (Koneripalayam Gram Panchayat), தமிழ்நாட்டின் பெரம்பலூர் மாவட்டத்தில் உள்ள பெரம்பலூர் வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தீ உண்டாக்கல்
thumb|right|250px|[[பாஸ்பரஸ் முதலான பொருள்களால் ஆன நுனி கொண்ட தீக்குச்சிகள். இவற்றை சொரசொரப்பான பகுதியில் விரைந்து தேய்த்தால் தீ உண்டாகும். தீ உண்டாக்க 19 ஆம் நூற்றாண்டில் இருந்து தீக்குச்சிகள் பயன்பாட்டில் உள்ளன.]] தீயை உண்டாக்க இன்று பல முறைகள் உள்ளன (எ.கா. தீக்குச்சி, தீப்பற்றும் பெட்ரோலியக்குழல், எரிவளிக்குழல்). ஆனால் தொல்பழங்காலம் முதல் அண்மைக்காலம் வரை தீ உண்டாக்குவது அத்தனை எளிதானதல்ல. தொல் பழங்காலத்தில் இயற்கையில் காய்ந்த மரத்தோடு மரம் உரசும் பொழுது தோன்றிய தீ, அல்லது அத் தீ அடங்கிய பின் கனன்றுகொண்டிருக்கும் மரம், கரி முதலியவற்றில் இருந்து பற்றப்படும் தீ. இப்படித்தான் தீயைப் மாந்தன் பெற்றான் என்கிறார்கள் அறிஞர்கள்.
ஆயிரக்கணக்கான ஆண்டுகளாக இரும்புக்கனிமம் உள்ள கற்களை உரசியோ, தீக்கடைக் கோல் எனப்படும் மரக்குச்சியால் உரசியோ தேய்த்தோ தீ உண்டாக்கி மக்கள் பயன்படுத்தி வந்தனர். இன்றும் உலக மக்களின் பண்பாடுகளோடு பங்குகொள்ளாமல் தனித்து வாழும் சில தொல்குடி மக்கள் சிலர் தீக்கடைக் கோல் பயன்படுத்துகின்றனர். தமிழில் இவற்றை ஞெலிகோல் என்றும் கூறிவந்தனர் இவ்வகையான தீ மூட்டும் முறைகள் பழைய கற்கால மக்களுக்குத் தெரிந்து இருந்தது. மாந்த இனம் தற்கால மாந்த இனமாக உயிரின வளர்ச்சி பெறும் முன்னரே, ஹோமோ எரக்டஸ் (Homo erectus) எனப்படும் எழுநிலை தொல்முன்மாந்தன் காலத்திலேயே தீ உண்டாக்கக் கற்றுக்கொண்டான் என்பார்கள் அறிஞர்கள். இதற்கு அடிப்படை தொல்லியலில் கண்டுபிடித்த பழைய அடுப்புகள்தாம்
வெளி இணைப்புகள்
பகுப்பு:தீ பகுப்பு:தொல்பண்பாட்டுக் கூறுகள் பகுப்பு:தொல் முன்மாந்த பழக்கவழக்கங்கள்
தெகாபோ ஏரி
தெகாபோ ஏரி நியூசிலாந்து நாட்டின் தெற்குத் தீவில் உள்ள மக்கன்சீ படுகையின் வடக்கு முனையில், மக்கென்சீ மாவட்டத்தில் அமைந்துள்ள ஏரி. ஏரிக்கரையில் அமைந்திருக்கும் நல்ல சமாரியன் தேவாலயமும் கோடையில் வளரும் லூபின் மலர்களும் தனித்துவமான அழகை உடையவை.
நியூசிலாந்தின் மிக அழகிய களை என வர்ணிக்கப்படும் ரசல் லூபின்ஸ் (Russell Lupins) 1930 களில் மக்கென்சீ மாவட்டக் குடியேறிகளால் நியூசிலாந்துக்கு அறிமுகப்படுத்தப்பட்டு, இன்று தென்தீவெங்கணும் பரந்து வளரும் செடியினமாக உருவெடுத்துள்ளது.
கோடைக்காலத்தில் பூத்துக் குலுங்கும் இக்களையின் வனப்பு, வருடாந்தம் எண்ணிலடங்காச் சுற்றுலாப் பயணிகளை தெகாபோ ஏரிக்கரைக்கு  ஈர்க்கின்றது. எனினும், தாயகத்து இயற்கைச் சமநிலைக்குக் குந்தகம் விளைவிக்கும் இச்செடியின் பரம்பலைக் கட்டுப்படுத்தும் நடவடிக்கைகளை, பேணுகைத் திணைக்களம் (Department of Conservation) மேற்கொண்டு வருகின்றது.
1950களில் தீவினை மேலும் எழிலூட்டுங்கால்,  மக்கென்சீ மாவட்டச் சாலையோரங்களிலும், தரிசுநிலங்களிலும் லூபின் விதைகளைத் தூவிய கொன்னீ ஸ்கொட் என்ற பெண் இன்றும் லூபின் பெண்மணி என நினைவுகூரப்படுகிறார். (Connie Scott - The Lupin Lady)
சான்றுகள்
பகுப்பு:ஏரிகள்
1528
மேற்கோள்கள்
*
திணையும் காலமும்
ஓர் ஆண்டை ஆறு பருவ காலங்களாகப் பகுத்துக் காண்பது தமிழ்நெறி. இந்தப் பகுப்பைப் பெரும்பொழுது என்பர். இது என்னும் பருவங்கள். அதே போல ஒரு நாளையும் ஆறு பொழுதுகளாகப் பகுத்துக் காண்பர். இந்தப் பகுப்பைப் சிறுபொழுது என்பர். இது ஆகிய ஒரு நாளுக்குரிய அறுபொழுதும் உண்டு. இதற்குச் சிறுபொழுது என்று பெயர்.
தொல்காப்பிய நெறி
தொல்காப்பியர் இந்தக் காலப்பொழுதுகளை ஐந்திணை நிலப் பாகுபாட்டோடும், ஐந்திணை மக்களின் ஒழுக்கப் பாகுபாட்டோடும் ஒப்பிட்டுப் பார்த்துள்ளார். தொல்காப்பியம் அகத்திணையியல் நூற்பா எண் 6 முதல் 10 முடிய உள்ள 5 நூற்பாக்கள் தரும் செய்தியை இங்குள்ள அட்டவணையில் காணலாம்.
மேற்கோள்
பகுப்பு:சங்க காலச் சமூகம்
அ. இளங்கோவன்
'''அ. இளங்கோவன்''' (பிறப்பு:1942 ஜூலை 5) பலகலைக்கழகத்தின் கட்டமைப்புத் துறையின் பேராசிரியரும் தமிழில் 1960 களில் இருந்தே அறிவியலையும் தொழில்நுட்பத்தையும் படைக்க முனைந்த முன்னோடிகளில் ஒருவரும் ஆவார். இவர் பொறியியல் இளவல் பாடத்திட்டத்தில் கட்டிடப் பொறியியல் சார்ந்த ஐந்து பாட நூல்களைத் தமிழில் எழுதியுள்ளார். அண்ணா பல்கலைக்கழகம் இந்நூல்களை வெளியிட்டுள்ளது. இவற்றைப் பயன்படுத்தி தமிழில் பொறியியல் பயின்ற அண்ணா பலகலைக்கழக மாணவருக்குப் பாடம் எடுத்துள்ளார். இவர் அண்ணா பல்கலைக் கழகம் நடத்திய களஞ்சியம் காலாண்டிதழின் ஆசிரியக் குழுவின் தலைவராகவும் இருந்துள்ளார்.
இளமை
இவர் சேலம் மாவட்டத்தில் உள்ள எஃகாலைக்கு அருகில் அமைந்த திருமலைகிரியில் சி. அப்பாவு என்பவருக்கும் கோவிந்தம்மாள் என்பவருக்கும் 1942 ஆம் ஆண்டு சூலைத் திங்கள் 5 ஆம் நாளன்று பிறந்தார்.
பள்ளிக் கல்வி
இவர் தன் தொடக்கநிலைப் பள்ளிக் கல்வியைத் திருமலைகிரி ஊராட்சி ஒன்றியத் தொடக்கநிலைப் பள்ளியில் 1947 முதல் 1952 வரையில் படித்துள்ளார். அடுத்து தன் உயர்நிலைப் பள்ளிக் கல்வியைச் சேலம் நகராட்சி உயர்நிலைப் பள்ளியில் 1952 முதல் 1958 வரையில் படித்துள்ளார். இவர் சேலம் நகராட்சிப் பள்ளிகளிலேயே பள்ளி இறுதியாண்டில் முதல் மாணவராகத் தேர்வுற்றுள்ளார்.சேலம் மவட்டத்தில் இரண்டாம் மாணவராகத் தேறியுள்ளார். அதற்காக அமைச்சர் கக்கன் அவர்களிடம் வெள்லிப் பதக்கமும் பெற்றுள்ளார்.பள்ளிப் படிப்பின்போது பல பேச்சு, கட்டுரை போட்டிகளில் கலந்துகொண்டு முதல்/இரண்டாம் பரிசுகள் பெற்றுள்ளார்.
கல்லூரிக் கல்வி
இவர் சேலம் நகர்க் கல்லூரியில் புகுமுக வகுப்பில் 1958-59 ஆம் ஆண்டில் பயின்றுள்ளார். பிறகு, கோவை, பூளைமேட்டில் அமைந்த பூ. சா. கோ. பொறியியல் கல்ல்ரியில் 1959 முதல் 1964 வரை கட்டிடப் பொறியியலில் பட்டப் படிப்பு முடித்து பொறியியல் இளவல் பட்டம் பெற்றுள்ளார். கல்லூரியில் படிக்கும்போதே தமிழார்வம் மிக்க இவர் கல்லூரி இறுதியாண்டில் மாணவர் மன்றங்களில் பங்கேற்று, பல உரைகளை ஆற்றியுள்ளார். குறிப்பாக, அட்சமும் தீர்க்கமும் ஒருங்கே காணல் எனும் லைப்பில் சிறப்புரை ஆற்றியுள்ளார். கல்லூரித் தமிழ் ஆண்டு மலருக்கு இவர் எழுதி வெளியிடப்பட்ட உலோகங்களும் தளர்ச்சியும் எனும் கட்டுரை முதல் பரிசு பெற்றுள்ளது. (ஆனால், இது அச்சேறவில்லை.)
கல்விப்பணி
இவர் கோவை அரசு பொறியியற் கல்லூரியில் கட்டிடத்துறையில் உதவி விரிவுரையாளராகச் சேர்ந்தார். அப்போது பொறியியல் என்னும் இதழைத் தமிழில் தம் நண்பர்களோடு இணைந்து வழிநடத்தியுள்ளார். இவர் அப்போது பூ.சா.கோ. பொறியியற் கல்லூரியில் கட்டகவியல் துறையில் பொறியியல் மூதறிவியல் பட்டத்தைப் பெற்றார். பிறகு கிண்டிப் பொறியியற் கல்லூரியில் கட்டகப் பொறியியல் துறையில் விரிவுரையாளராகச் சேர்ந்தார். இங்கே இவர் தன்முணைவர் பட்டத்தை கட்டகவியல் துறையில் பெற்றார். பின்னர் இங்கே இவர் இணைப்பேராசிரியராகவும் பேராசிரியராகவும் பணிபுரிந்தார். இங்கு இவர் களஞ்சியம் காலாண்டு ஆய்விதழின் ஆசிரியர்க்குழுவின் தலைவராகச் செயலாற்றியுள்ளார். இவர் கட்டகக் கோட்பாடு சார்ந்த ஐந்து பொறியியல் நூல்களை இயற்றி வெளியிட்டார். இவை எந்த ஆங்கில நூலைக் காட்டிலும் புலமையும் தெளிவும் வாய்ந்த நூல்களாகும். இவரது முதற் பாடநூலான திண்ம விசையியல் மட்டுமே நுலாக வெளியிடப்பட்டது. மறற நான்கு நூல்களும் சில நூறு படிகள் மட்டுமே தமிழில் பயிலும் கட்டிடத்துறை இளம்பொறியியல் மாணவருக்காக வெளியிடப்பட்டன.
கலைச்சொல்லாக்கப் பணி
இவர் 1960 களில் இருந்து இன்றுவரை கலைச்சொல்லாக்கப்பணியில் ஈடுபட்டுவருகிறார். இவர் தமிழில் எண்ணற்ற கலைச்சொற்களை உருவாக்கிய பேராளுமை படைத்தவர். தமிழ்ப் பலகைக்கழகப் பொறியியல் துறைக் கலைச்சொல்லாக்கத்தில் தொடர்ந்து ஈடுபட்டு வந்துள்ளார்.
களஞ்சியத் தொகுப்புப் பணி
இவர் அறிவியல் களஞ்சியத்தில் பல கட்டிடப் பொறியியல் கட்டுரைகளை எழுதியுள்ளார்ளதில் கட்டிடப் பொறியியல் துறை வல்லுனராக இர்ந்து பல கட்டிடப் பொறியியல் கட்டுரைகளின் பதிப்புப் பணியிலும் ஈடுபட்டுல்ளார். இவர் அண்ணா பல்கலைக்கழகம் வெளியிட்ட சுற்றுச்சூழல் களஞ்சியத்தின் இருதொகுதிகளை வெளியிடுவதில் முதன்மையான பங்காற்றியுள்ளார்.
இதழியல் பணி
கோவை அரசுப் பொறியியல் கல்லூரியின் பொறியியல் இதழப்பணி, அண்ணா பல்கலைக்கந்த்தின் களஞ்சிய இதழ்ப்பணி, திருச்சிப் பாரதிதாசன் பல்கலைக்கழக அறிவியல் தொழில்நுட்ப ஆய்விதழ்ப்பணி ஆகியன இவரது இதழ்ப்பணிகளில் முத்தாய்ப்பானவை ஆகும்.
மேற்கோள்கள்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:தமிழக எழுத்தாளர்கள் பகுப்பு:அறிவியல் தமிழ் எழுத்தாளர்கள் பகுப்பு:தமிழ்ப்பொறியியல் பாடநூலாசிரியர்கள் பகுப்பு:அண்ணா பல்கலைக்கழகப் பேராசிரியர்கள் பகுப்பு:தமிழ்க் கலைச்சொல் வல்லுனர்கள் பகுப்பு:தமிழ்க் கலைக்களஞ்சியத் தொகுப்பாளர்கள் பகுப்பு:தமிழ் அகராதி தொகுப்பாளர்கள் பகுப்பு:தமிழ் கலைச்சொல் அறிஞர் பகுப்பு:சேலம் மாவட்ட நபர்கள்
ஒலிப்பதிர்வு
ஒலிப்பியலில், ஒலிப்பதிர்வு என்பது, ஒலியை விளக்கும் மூன்று அடிப்படைகளுள் ஒன்றாகும். இது பொதுவாக ஒலிப்பதிர்வு கொண்ட ஒலிகள், ஒலிப்பதிர்வு இல்லாத ஒலிகள் என இருவகையாகக் காணப்படும். இவற்றை முறையே ஒலிப்புடை, ஒலிப்பற்ற ஆகிய அடைமொழிகள் குறிக்கின்றன. ஒலிப்பதிர்வை இவ்வாறு இரண்டு வகையாகவே பிரித்தாலும், ஒலிப்பதிர்வின் அளவு வெவ்வேறு மட்டங்களில் காணப்படலாம்.
ஒலிப்புடை ஒலி என்பது, குரல் நாண் அதிர்வதன் மூலம் உருவாகும் ஒலியாகும். ஒலிப்பற்ற ஒலி உருவாதலில் குரல் நாண் அதிர்வதில்லை. தமிழில், க், ச், த் போன்றவை ஒலிப்பற்றவை ஆகவும், ங், ஞ், ந் போன்றவை ஒலிப்புள்ளவை ஆகவும் உள்ளன. இந்த ஒலிகளை ஒலிக்கும் போது மேற் தொண்டையில் கையை வைத்து இந்த அதிர்வை உணரமுடியும்.
உயிரொலிகள் பொதுவாக ஒலிப்புடையவை ஆக இருக்க, மெய்யொலிகள் ஒலிப்புடையவை ஆகவோ அல்லது ஒலிப்பற்றவை ஆகவோ இருக்கின்றன.
பகுப்பு:ஒலியியல்
Stimmlosigkeit Soinniton äänne Stemloos Ustemt konsonant Consoană surdă Tonlös konsonant
புரதச் சிறு நீர்
புரதச் சிறு நீர் (Proteinuria) என்பது சிறுநீரில் அதிக அளவில் புரதம் காணப்படும் ஒரு நிலையாகும். இது சில நோய்களில் ஏற்படலாம். இதன் ஒருவகை அல்புமின் சிறுநீர் (Albuminuria)  என்று அழைக்கப்படுகின்றது. பொதுவாக ஒரு குறிப்பிட்ட குறைந்த அளவிலேயே அல்புமின் அல்லது புரதம் சிறுநீரில் காணப்படும். அல்புமின் முதன்மையான சுற்றோட்டப் புரதம் எனும் காரணத்தால் புரதச் சிறு நீர் பொதுவாக அல்புமின் சிறுநீர் என்று அழைக்கப்படுகின்றது. புரதச் சிறு நீர் உருவாக கலன்கோளம், சிறுநீரகத்தி ஆகியனவற்றில் ஏற்படும் பாதிப்புகள் காரணமாக இருக்கலாம் அல்லது குருதியில் மிகையாக புரதம் சேர்க்கப்படுவது காரணமாக இருக்கலாம்.
கும்பேசர் குறவஞ்சி
கும்பேசர் குறவஞ்சி தமிழ்ச் சிற்றிலக்கியங்களில் ஒன்றான குறவஞ்சி வகையைச் சேர்ந்த நாடக நூல்.
இயற்றியவர்
கும்பேசர் குறவஞ்சி நாடகத்தை இயற்றியவர் பாபநாச முதலியார் என்பதை நூலின் பாயிரம் மூலமாக அறிந்துகொள்ளலாம். பாபநாச முதலியார் 17ஆம் நூற்றாண்டில் வாழ்ந்தவர். இவரது வாழ்க்கை குறித்த முழுமையான செய்திகள் கிடைக்கவில்லை.
மூன்று கீர்த்தனைகள்
இவர் இயற்றிய மூன்று கீர்த்தனைகள் கிடைக்கின்றன. அவை பின்வருமாறு அமையும்.
காலம்
தஞ்சையை ஆண்ட மராத்திய மன்னரான ஏகோஜி காலத்தில் இக்குறவஞ்சி இயற்றப்பட்டது.
மேற்கோள்கள்
பகுப்பு:குறவஞ்சிகள்
உலகப் பார்வை (அமைப்பு)
உலகப் பார்வை அல்லது வேர்ல்டு விசன் என்பது ஒரு கிறித்தவ இலாப நோக்கமற்ற சமூக சேவை அமைப்பு ஆகும். ஆபத்துதவி, உணவு விநியோகம், குழந்தைகள் நலக் ஆகிய துறைகளில் இந்த அமைப்பு இயங்குகிறது. ஐ.நா உலக உணவுத் திட்ட உணவுகளை விநியோகிக்கும் பெரும் நிறுவனம் இது ஆகும். 31,000 ஊழிய்கர்களையும், 977 மில்லியன் ஆண்டு நிதி வலுவையும் இது கொண்டு இருக்கிறது. உலகின் மிகப் பெரும் அரச சார்பற்ற நிறுவங்களிலும் இதுவும் ஒன்றாகும்.
வெளி இணைப்புகள்
பகுப்பு:சமூக சேவை அமைப்புகள்
இராமாயண நூல்களின் பட்டியல்
இந்து சமயக் கடவுளான இராமனின் வரலாற்றினை மையமாகக் கொண்டு எழுதப்பட்ட நூல்களாகும். எண்ணற்ற மொழிகளில் இராமாயண நூல்கள் எழுதப்பட்டுள்ளன. வடமொழியில் வான்மீகியால் எழுதப்பெற்ற இராமாயணத்தினை பெரும்பாலும் மூலமாகக் கொண்டே பல இராமாயண நூல்கள் எழுதப்பட்டுள்ளன.
ஆதாரங்கள்
பகுப்பு:நூற்பட்டியல்கள் பகுப்பு:இராமாயண நூல்கள்
போலினின் வினைப்பொருள்
போலினின் வினைப்பொருள் (Folin's reagent, ஃபோலினின் வினைப்பொருள்) என்பது வகையிடும் முகவராகப் பயன்படுத்தப்படுகிறது. சோடியம் 1,2-நாப்தோகுயினோன்-4-சல்போனேட்டு என்ற பெயராலும் இது அழைக்கப்படுகிறது. அமீன்கள் மற்றும் அமினோ அமிலங்களின் மட்டத்தை அளந்தறியப் பயன்படுகிறது. இவ்வினைப்பொருள் காரக்கரைசலில் அவற்றுடன் வினைபுரிந்து எளிதில் கண்டுணரக்கூடிய ஒளிர்பொருளை உருவாக்குகிறது.
ஃபோலின்-சியோகால்டியு வினைப்பொருள் பீனாலிக் சேர்மங்களைக் கண்டறியப் பயன்படுத்தப்படுகிறது என்பதால் ஃபோலின் வினைப்பொருளை அதிலிருந்து வேறுபடுத்தி அறிய வேண்டும்.
ஃபோலின் வினைப்பொருளை ஓர் அமில இரண்டாம் நிலை வினைப்பொருளுடன் சேர்த்து 3,4-மெத்திலின்டையாக்சிமெத்தம்பீட்டமைன் மற்றும் அதன் தொடர்பு சேர்மங்களை பாரா-மெத்தாக்சி-என்-மெத்திலம்பீட்டமைன் மற்றும் இதன் தொடர்பு சேர்மங்களிலிருந்து வேறுபடுத்தி அறியப் பயன்படுத்தப்படுகிறது
மேற்கோள்கள்
.
பகுப்பு:வேதியியல் பரிசோதனைகள் பகுப்பு:நாப்தோகுயினோன்கள் பகுப்பு:நாப்தலீன்சல்போனேட்டுகள் பகுப்பு:பெயர் வினைகள்
உகி மொழி
உகி மொழி என்பது ஆத்திரோனேசிய மொழிக்குடும்பத்தை சேர்ந்த ஒரு மொழி ஆகும். இம்மொழி இந்தோனேசியாவிலுள்ள சுலாவேசியில் பேசப்படுகிறது. இம்மொழி ஏறத்தாழ மூன்றரை முதல் நான்கு மில்லியன் மக்களால் பேசப்படுகிறது. இது லோன்தார மற்றும் ரோம எழுத்துக்களைக்கொண்டே எழுதப்படுகிறது.
மெக்ஸ் தொலைக்காட்சி
மெக்ஸ் தொலைக்காட்சி|thumb|right மெக்ஸ் தொலைக்காட்சி (Max TV - Sri Lanka) எம்.ஜி.எம் நெட்வார்க் நிறுவனம், மெக்ஸ் தொலைக்காட்சி ஒளிபரப்புச் சேவையை சனவரி 17 2007 தொடக்கம் நடத்தி வருகின்றது. சிங்கள மொழி நிகழ்ச்சிகளையும், சிறுவர் நிகழ்ச்சிகளையும் ஒளிபரப்பி வருகிறது. இந்தியாவிலிருந்து செய்மதியூடாக ஒளிபரப்பாகும் சில ஆங்கில நிகழ்ச்சிகளையும் மீள் ஒளிபரப்பி வருகிறது. இலங்கையின் அதிகமான பகுதிகளில் இதனை பார்க்கமுடிகிறது.
வெளி இணைப்புகள்
பகுப்பு:இலங்கைத் தொலைக்காட்சி நிறுவனங்கள் பகுப்பு:2007 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
எண்ணிம நாணய பணப்பை
thumb|எண்ணிம நாணய பணப்பை எடுத்துக்காட்டு. இடப்புறம் பகிரக்கூடியவை, வலப்புறம் சூட்சமக்குறியீடு. எண்ணிம நாணய பணப்பை (ஆங்கிலத்தில், Cryptocurrency Wallet)என்பது எண்ணிம நாணயங்களை அணுகுவதற்கும், பரிமாற்றங்களுக்கும் பயன்படுத்தும் கருவி ஆகும். பரிமாற்றங்களுக்காகப் பொதுவில் பகிரக்கூடிய முகவரியையும், சூட்சமக்குறியீட்டு சாவியையும் உள்ளடக்கியது எண்ணிம பணப்பை ஆகும். பல பகிரக்கூடிய முகவரிகளையும் ஒரே பணப்பையில் சேமிக்க இயலும். இப்பணப்பையில் எண்ணிம நாணயங்கள் இருக்காது, அவை ப்ளாக்செயினில் சேமித்து வைக்கப்பட்டிருக்கும். இந்தப் பணப்பை வெறும் முகவரியையும் (பெறுவதற்காக), சாவியையும்(விற்பதற்காக) கொண்டுள்ளது. ஒவ்வொரு எண்ணிம நாணயமும் தனக்கான தனித்துவமிக்க சூட்சமக்குறியீட்டை வைத்திருக்கும். இச்சாவியைக் கொண்டு iஒவ்வொரு பரிமாற்றங்களையும் எண்முறைக் கையொப்பமிட முடியும், அப்போது விற்பனை/பரிமாற்றம் உறுதி செய்யப்படும்.
உசாத்துணை
பகுப்பு:எண்ணிம நாணயம்
க. சிவகாம சுந்தரி
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
பொய்யுண்டார்கோட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செக் குடியரசின் தேசிய நூலகம்
செக் குடியரசின் தேசிய நூலகம் (National Library of the Czech Republic) (Národní knihovna České republiky) செக் குடியரசில் உள்ள ஒரு தேசிய நூலகம் ஆகும். செக் குடியரசின் கலாச்சார அமைச்சகத்தால் இந்நூலகம் நடத்தப்படுகிறது. பிராகா மாநகரத்தின் நடுவில் அமந்துள்ளது. 60 இலட்சம் கோப்புகளுடன் செக் குடியரசின் மிகப்பெரிய நூலகம் இதுவே. துருக்கி, ஈரான் மற்றும் இந்தியா தொடர்பான பழைய நூல்களும் இங்கு உள்ளன.
வெளியிணைப்புகள்
பகுப்பு:செக் குடியரசு பகுப்பு:தேசிய நூலகங்கள்
ஆக்டாதெக்கேன்
ஆக்டாதெக்கேன் (Octadecane) என்பது CH3(CH2)16CH3.என்ற மூலக்கூறு வாய்பாடு கொண்ட ஆல்க்கேன் ஐதரோ கார்பன் சேர்மம் ஆகும். இதனுடைய மூலக்கூறு வாய்ப்பாட்டை சுருக்கமாக C18H38 என்றும் எழுதுவர்.
பள்ளியூர்
'''இந்தியா,தமிழ்நாடு - தஞ்சாவூர் மாவட்டத்தில்   பாபநாசம் தாலுகாவில், பள்ளியூர் என்ற கிராமம் உள்ளது. '''.
விளக்கப்படங்கள்
பள்ளியூரில் 2001-ல் மக்கள் தொகை கணக்கெடுப்பின்,  மொத்த மக்கள் தொகை- 2000, ஆண்கள்- 996   மற்றும் பெண்கள்- 1004. பாலின விகிதம்  1008 உள்ளது. கல்வியறிவு விகிதம்  66.02.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
ஆசை மகன்
ஆசை மகன் 1953-ஆம் ஆண்டு வெளிவந்த தமிழ்த் திரைப்படமாகும். ஜி. ஆர். ராவ் இயக்கத்தில் வெளிவந்த இத்திரைப்படத்தில் ஜெமினி கணேசன், சத்யன் மற்றும் பலரும் நடித்திருந்தனர்.
தொடர்புசால் தரவுத்தளம்
தொடர்புசால் தரவுத்தளம் (Relational database) தரவுகளை தொடர்புசால் முறையில் ஒழுங்குபடுத்தப்படும் தரவுத்தளத்தைக் குறிக்கும். தற்காலத்தில் பயன்படும் நிறைய தரவுதளங்கள் இந்த வகையைச் சேந்தவையே.
ஆசை மகன்
மேற்கோள்கள்
பகுப்பு:1953 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:பத்மினி நடித்த திரைப்படங்கள் பகுப்பு:டி. எஸ். பாலையா நடித்த திரைப்படங்கள்
தொடர்புசால் தரவுத்தளம்
தொடர்புசால் தரவுதளங்களை பற்றி ஐபிஎம் இல் தொழில் புரிந்த E.F. Codd என்பவரால் 1970 களில் விபரிக்கப்பட்டு, பின்னர் ஆக்கப்பட்டு, தற்சமயம் ஒரு சீர்தரமாக இருக்கின்றது.
இவையே தரவுகளை முதன்முதலில் தொடர்கள் உள்ள அட்டவணைகளாக ஒழுங்குபடுதின.
இவை சீக்வல் (கட்டமைப்புள்ள வினவு மொழி) கட்டளைகளை ஏற்று செயற்படுத்தகூடியவை.
பகுப்பு:தரவுத்தளங்கள்
நாட்டுப்புற நடனம்
நாட்டுப்புற நடனம் அல்லது கிராமிய நடனம் என்பது குறிப்பிட்ட நாடு அல்லது பகுதி வாழ் மக்களின் வாழ்க்கை முறையை ஆடல் அல்லது அங்க அசைவுகள் மூலமாக பிரதிபலிக்கும் ஒரு வகைக் கலையாகும். நாட்டுப்புற இசைக்கும் நாட்டுப்புற நடனத்திற்கும் நெருங்கிய தொடர்பு இருப்பதை பண்டைய இலக்கியங்களில் அறியலாம். தொடக்க காலத்தில் தொழில் முறையான ஆட்டக்காரர்கள் என்று எவருமிலர். அனைத்து நடனங்களும் "சமூக நடனம்" என்ற நிலையில் இருந்ததாகக் கருதப்படுகிறது. அனைத்து இனஞ்சார்ந்த நடனங்களும் நாட்டுப்புறக் கலைகளாக எடுத்துக்கொள்ளப்படுவதில்லை. உதாரணமாக சடங்கு அல்லது மத வழிபாடுகளில் ஆடப்படும் சடங்கு சார்ந்த அல்லது சமயத்தை அல்லது மதத்தை அடிப்படையாகக் கொண்ட நடனங்கள் நாட்டுப்புற நடன வகையில் வராது. சடங்கு மற்றும் சம்பிரதாய நடனங்கள் அவற்றின் நோக்கத்தைக் கருதி சமய நடனங்கள் என்றழைக்கப்படுகின்றன. நடனத்தின் கலாச்சார தொடர்பை வலியுறுத்த "இனம்" மற்றும் "பாரம்பரியம்" என்ற சொற்கள் பயன்படுத்தப்படுகின்றன.
பின்னணி
thumb|right|தமிழ்ப் பெண்களின் கரகாட்டம் thumb|left|கரகாட்டத்தில் பயன்படுத்தப்படும் கரகம்
நாட்டுப்புற நடனங்கள் பின்வரும் பண்புகளில் சில அல்லது அனைத்தும் பகிர்ந்துகொள்ளப்படுகின்றன.
மேற்கோள்கள்
பகுப்பு:நடன வகைகள் பகுப்பு:நாட்டுப்புறக் கலைகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எடித் பியாஃப்
எடித் கியோவன்னா காசியன் என்னும் இயற்பெயர் கொண்ட எடித் பியாஃப் (Édith Piaf) ஒரு பிரான்சியப் பாடகரும், பண்பாட்டுச் சின்னமும் ஆவார். பிரான்சின் மக்களாதரவு பெற்ற மிகச் சிறந்த பாடகர் இவர் எனப் பெரும்பாலும் ஏற்றுக்கொள்ளப்படுகின்றது. இவர் பாடிய பாடல்கள் இவரது வாழ்க்கையைக் காட்டுவதாக அமைந்தன. "பல்லாட்" என்ற வகைப் பாடல்களே இவருக்கு மிகவும் கைவந்த பாடல்வகையாகும்.
இளமைக்காலம்
பலர் இவரது வாழ்க்கை வரலாற்றை எழுதியுள்ள போதும், இவரது வாழ்க்கையின் பெரும்பகுதி தெளிவாக அறியப்படாததாகவே உள்ளது. இவர் பாரிசில் பெருமளவில் புலம்பெயர்ந்து வந்தவர்கள் வசித்த பெல்லேவில் என்னும் இடத்தில் பிறந்தார். சில கதைகள் இவர் ரூ டி பெல்லவில் என்னும் பகுதியில் உள்ள நடைபாதை ஒன்றில் பிறந்ததாகக் கூறுகின்றன. எனினும், இவரது பிறப்புச் சாட்சிப் பத்திரம் பெல்லேவில்லையும் உள்ளடக்கிய 20ஆவது அரொன்டைசுமென்ட் எனப்படும் இடத்திலுள்ள மருத்துவ மனையில் பிறந்ததாகக் கூறுகின்றது.
குறிப்புகள்
பகுப்பு:பிரெஞ்சுப் பாடகர்கள் பகுப்பு:1915 பிறப்புகள் பகுப்பு:1963 இறப்புகள்
தென்னிலை நரசிங்கப்பெருமாள் கோயில்
தென்னிலை நரசிங்கப்பெருமாள் கோயில் தமிழ்நாட்டில் கரூர் மாவட்டம், தென்னிலை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. புரட்டாசி மாதம் பொங்கல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டுங்கிரி
டுங்கிரி என்ற பெயரில் உள்ள ஊர்கள்:
சளி
thumb|வயிற்று சளி சுரப்பு செல்கள் சளியை உட்பகுதியில் சுரக்கின்றன (இளஞ்சிவப்பு) சளி ஒரு பல்பகுதியம் (Polymer). இது வழுவழுப்பான திரவ சுரப்பு ஆகும். சளி சவ்வுகளில் உள்ள சளி சுரப்பி செல்களில் உற்பத்தியாகிறது. இருப்பினும் இது கலப்பு சுரப்பிகளில் இருந்து உருவாகலாம், இது சீரஸ் மற்றும் சளி செல்கள் ஆகிய இரண்டையும் கொண்டிருக்கும். இது ஒரு பிசுபிசுப்பு கொண்ட கூழ்மம். கனிம உப்புக்கள், கிருமி நாசினி நொதிகள் (லைசோசைம் ), இம்யுனோகுளோபுலின்கள் , மற்றும் லாக்டோஃபெர்ரின் போன்ற கிளைக்கோபுரதம்  மற்றும் மியூசின்கள் காணப்படுகின்றன. சளிச் சவ்வில் உள்ள கோப்லட் செல்கள் மற்றும் கீழ்சளிசுரப்பு கோளங்களில் (submucosal glands)  உற்பத்தி செய்யப்படுகின்றன. சுவாச குழாய், இரைப்பை குடற்பாதை , சிறுநீரக இனப்பெருக்க மண்டலம் , பார்வை மற்றும் கேள்வி அமைப்புகளில் உள்ள எபிலீரியல் செல்களை (குழாய்களில் உள்ள) பாதுகாக்க உதவுகிறது. நீர்நில வாழ்வன ; மற்றும் செவுள்கள் உள்ள மீன் போன்றவைகளில் நோய்க்காரணி களான பூஞ்சை, பாக்டீரியா மற்றும் வைரஸ்களுக்கு எதிராக சளி சரப்புகளை உருவாக்கும் செல்கள் புற தோலில் உள்ளன. பெருபாலான சுரப்புகள் இரைகுடல் பகுதியில் சுரக்கின்றன.
சுவாச அமைப்பு
thumb|சுவாச மண்டலத்தில் சளி இயக்கம் சித்தரிக்கும் விளக்கம் மனித சுவாச தொகுதியில், சுவாசவழி மேற்பரப்பு திரவம் (ASL) என்றும் அழைக்கப்படும் சளி, நுரையீரலின் பாதுகாப்பிற்கு உதவுகிறது. சாதாரண சுவாசத்தின் போது மூக்கு வழியாகச் செல்லும் வெளிப்புற துகள்கள் நுரையீரலை அடையாமல் பாதுகாக்கின்றன.
செரிமான அமைப்பு
thumb|இரைப்பைச் சுரப்பிகள் ஈபிதீயல் செல்கள் (B), முக்கிய செல்கள் (D) மற்றும் parietal செல்கள் (E) முதன்மை செல்கள் மற்றும் parietal செல்கள் சளியை (F) சுரக்கின்றன. கடுமையான அமில pH எதிராக வயிற்று (C) புறணியைப் பாதுகாக்க சளி (F) சுரப்பு. வயிற்று அமிலம் (A) அமிலமாக இருக்கும் போது சளி காரத்தன்மையோடிருக்கும் மனித செரிமான அமைப்பில், சளி சுரப்பு, உணவு உணவுக்குழாய் வழியாக கடந்து செல்ல உதவுகிறது.
மேலும் காண்க
பகுப்பு:மனித உடல் பகுப்பு:மனித உடலியங்கியல்
இந்தோங்க மொழி
இந்தோங்க மொழி அல்லது ஒசிவாம்போ மொழி என்பது நைகர் காங்கோ மொழிக்குடும்பத்தைசேர்ந்த பண்டு மொழிகளுள் ஒரு மொழி ஆகும். இம்மொழி நமிபியாவிலும் அன்கோலவிலும் பேசப்படுகிறது. இம்மொழி ஏறத்தாழ ஏழு இலட்ச மக்களால் பேசப்படுகிறது. இம்மொழி குவான்மய மொழியுடன் மிக நெருங்கியது.
மேற்கோள்கள்
பகுப்பு:ஆப்பிரிக்க மொழிகள்